Porin laivanpäällikköyhdistys 1890


Kokous maaliskuussa

Laivanpäällikkö-yhdistyksen kokouksessa viime maanantaina päätettiin, kapteeni Wilénin viime kokouksessa tekemän, kalastajaveneiden merkkitulia koskevan, ehdoituksen johdosta, lähettää asiasta kirjoitus Turun laivanpäällikkö-yhdistykselle pyynnöllä että mainittu yhdistys jättäisi tämän kirjoituksen ynnä oman lausuntonsa kuvernöörinvirastolle, jotta sen toimesta tätä asiaa koskevat asetukset kaikissa saariston kirkoissa julistettaisiin.

Kapteeni Wilén ehdoitti, että yhdistys huomauttaisi rahatoimikamaria, jotta täällä, miten muissa paikkakunnissa on tapana, kaikista meritse tulevista kotimaan tavaroista olisi maksettava satamamaksua sekä että sitä tulisi suorittaa myös maalaisveneiden ja muiden vähempäin aluksien, jotka tähän saakka ovat olleet vapautetut sen maksamisesta. Myös olisi niinkuin Vaasassa vähintäänkin viiden pennin suuruinen laiturimaksu kollyltä vaadittava yksityisiltä henkilöiltä, jotka meritse kuljettavat kaupungin satama-alueen ulkopuolella oleviin paikkakuntiin tai sieltä tänne tavaroita, laivoihin lastaamalla tai niistä purkamalla niitä höyryvenelaiturin luona. - Keskustelua tästä asiasta jatketaan ensitulevassa kokouksessa.

[[Lähde: Satakunta 6.3.1890 sivu 2]

[kolly = kolli, rahtitavarayksikkö, matkatavarayksikkö]

Anonyymi
Merenkulku
Satakunta (sanomalehti)
1890